Diari Oficial de la Generalitat Valenciana


Sumari del DOGV 7541, del 05-06-2015 (2015/4902)

ACORD de 19 de maig de 2015, de la Mesa de les Corts, pel qual s'aprova la convocatòria d'una beca de formació arxivística en les Corts.
----------------------------------------------------------------------------------------------------------------------------------------

### Dades del document

Número de DOGV
:   7541

Data del DOGV
:   05-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4902


Data del document
:   19-05-2015

Organisme emissor
:   Corts Valencianes

Tipus de document
:   Acord

Descriptors 

:   * ajuda pública

ACORD de 19 de maig de 2015, de la Mesa de les Corts, pel qual s'aprova la convocatòria d'una beca de formació arxivística en les Corts. [2015/4902]  
De conformitat amb el que disposa l'article 34 paràgraf 1, primer del Reglament de la cambra, la Mesa de les Corts, en la reunió celebrada el dia 19 de maig de 2015, ha resolt convocar una beca de formació arxivística, relacionada amb l'activitat parlamentària i administrativa i els fons documentals d'aquesta institució, d'acord amb les següents  
  
  
Bases  
  
Primera. Objecte  
Les Corts convoca una beca de formació arxivística, relacionada amb l'activitat parlamentària i administrativa i els fons documentals d'aquesta institució.  
  
Segona. Condicions  
1. La beca tindrà una duració de sis mesos i la quantia total serà de 5.400 euros que es percebran a la finalització del mes a raó de 900 euros, amb la certificació prèvia del lletrat major i estaran subjectes a les retencions que procedesca.  
2. Les Corts incorporarà al Règim General de la Seguretat Social la persona participant en el referit programa de formació, de conformitat amb el que disposa el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desenvolupament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
3. Les Corts contractarà una assegurança d'accidents per al becari o la becària pel temps de duració de la beca, en el cas que no tingueren cobertes aquestes contingències.  
4. En el supòsit de part, la becària tindrà dret a un permís de dèsset setmanes ininterrompudes, ampliables en cas de part múltiple en dues setmanes més per cada fill o filla a partir del segon. Així mateix, aquest permís s'ampliarà en dues setmanes en el cas de naixement, adopció o acolliment d'un fill o filla amb discapacitat. El període de permís es distribuirà a opció de la interessada, sempre que sis setmanes siguen immediatament posteriors al part. L'aplicació d'aquest permís no modificarà el període de duració de la beca, la qual finalitzarà en la data establerta inicialment.  
5. La beca serà indivisible. Serà incompatible amb qualsevol altra concedida per al mateix període o amb qualsevol classe de treball remunerat.  
6. La beca podrà ser prorrogada, si fóra convenient per al programa de formació i amb l'acceptació prèvia de la persona interessada, per un màxim de sis mesos, d'acord amb les disponibilitats pressupostàries.  
  
7. No podran participar en la convocatòria els qui ja hagen gaudit de les esmentades beques amb anterioritat almenys durant un semestre.  
8. La concessió i el gaudi de la beca no suposarà vinculació laboral o funcionarial entre el becari o la becària i la cambra. No és aplicable a aquesta beca l'Estatut del personal investigador en formació.  
  
Tercera. Sol·licitants  
1. Podran optar a l'obtenció d'aquesta beca les persones que reunesquen els requisits següents:  
a) Tenir nacionalitat espanyola o ser nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de persones.  
Els aspirants que no posseesquen nacionalitat espanyola hauran d'acreditar coneixements suficients de les llengües oficials de la Comunitat Valenciana, aspecte que es podrà verificar en el procés de selecció.  
b) Estar en possessió d'alguna d'aquestes titulacions:  
- Llicenciat o llicenciada en Documentació  
- Titulat o titulada superior amb cursos que acrediten preparació teoricopràctica en matèria arxivística. La preparació teoricopràctica mínima que haurà d'acreditar-se serà la d'haver cursat estudis relatius a la matèria indicada durant dues-centes hores lectives.  
- Grau en Informació i Documentació o diplomat o diplomada en Biblioteconomia i Documentació.  
Els aspirants hauran d'estar en possessió de la llicenciatura, grau o diplomatura referenciades al terme del termini de presentació de la sol·licitud i no haver transcorregut més de cinc anys des de la data d'obtenció del títol acadèmic.  
2. Es valoraran com a mèrits:  
a) Expedient acadèmic, fins a 4 punts.  
De conformitat amb la nota mitjana global de l'expedient acadèmic obtinguda amb base en l'escala numèrica de 0-4 de l'annex I del RD 1497/1987, o el seu equivalent a una nota mitjana global basada en l'escala numèrica de 0-10 del RD 1125/2003.  
b) Cursos sobre la matèria objecte de la convocatòria, impartits per institucions públiques i entitats oficialment homologades per a impartir cursos, fins a 6 punts:  
b.1) Cursos postgrau universitari. Títols propis universitaris o formació equivalent de més de 200 hores lectives, fins a 2 punts.  
b.2) Altres cursos, fins a 4 punts  
de 25 a 50 hores lectives acumulades 0,50 punts  
de 51 a 75 hores lectives acumulades 0,75 punts  
de 76 a 100 hores lectives acumulades 1,00 punts  
de 101 a 125 hores lectives acumulades 1,25 punts  
de 126 a 150 hores lectives acumulades 1,50 punts  
de 151 a 175 hores lectives acumulades 1,75 punts  
de 176 a 200 hores lectives acumulades 2,00 punts  
de 201 a 225 hores lectives acumulades 2,25 punts  
de 226 a 250 hores lectives acumulades 2,50 punts  
de 251 a 275 hores lectives acumulades 2,75 punts  
de 276 a 300 hores lectives acumulades 3,00 punts  
de 301 a 325 hores lectives acumulades 3,25 punts  
de 326 a 350 hores lectives acumulades 3,50 punts  
de 351 a 375 hores lectives acumulades 3,75 punts  
de 376 a 400 hores lectives acumulades 4,00 punts  
  
c) Coneixement del valencià acreditat documentalment, fins a 2 punts.  
Nivell superior 2,00 punts  
Nivell mitjà 1,50 punts  
Nivell elemental 1,00 punts  
Nivell oral 0,50 punts  
  
D'acord amb el que disposa l'Ordre de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedeix la Junta Qualificadora de Coneixements de Valencià i s'homologuen i es convaliden altres títols i certificats.  
d) Coneixement d'altres idiomes de la UE, fins a 2 punts. Es valoraran tots aquells acreditats documentalment, de conformitat amb els sis nivells segons es defineixen en el Marc Comú Europeu de Referència per a les Llengües, en aplicació del RD 1629/2006, de 29 de desembre i decrets del Consell 155/2007 de 21 de setembre, 119/2008, de 5 de setembre, com també el Decret 61/2013, de 17 de maig, modificat per l'Ordre 93/2013, d'11 de novembre, aplicant la llista de valors següent:  
  
Nivell A1 0,10 punts  
Nivell A2 0,20 punts  
Nivell B1 0,40 punts  
Nivell B2 0,60 punts  
Nivell C1 0,80 punts  
Nivell C2 1,00 punts  
  
e) Coneixements d'informàtica, fins a 2 punts.  
de 30 a 50 hores lectives acumulades 0,50 punts  
de 51 a 100 hores lectives acumulades 1,00 punts  
de 101 a 200 hores lectives acumulades 2,00 punts  
  
Certificats i títols expedits per centres oficials.  
f) Altres mèrits:  
f.1) Títols acadèmics  
- Títol doctor: 2 punts.  
- Títol de màster universitari: 1,50 punts.  
- Títol universitari superior o equivalent: 1 punt.  
- Títol universitari mitjà o equivalent: 0,50 punts.  
- Diploma d'estudis avançats o suficiència investigadora, 0,50 punts.  
f.2) Publicacions relacionades amb la matèria objecte de la convocatòria, fins a 1 punt.  
f.3) Docència relacionada amb la matèria objecte de la convocatòria, fins a 1 punt.  
de 15 a 25 hores lectives acumulades 0,25 punts  
de 26 a 50 hores lectives acumulades 0,50 punts  
de 51 a 75 hores lectives acumulades 0,75 punts  
de 76 a 100 hores lectives acumulades 1,00 punts  
  
3. Les persones sol·licitants al·legaran detalladament títols i notes d'acord amb l'imprés annex. La justificació dels mèrits recollits en l'anterior barem es realitzarà per qualsevol mitjà de prova admesa en dret, i en particular:  
a) Per a títols acadèmics, original o fotocòpia compulsada.  
b) Per als idiomes, títols i certificacions (originals o fotocòpia compulsada) del corresponent centre docent, sense perjudici que els aspirants puguen ser sotmesos a les proves que la comissió estime pertinents.  
c) Per a la resta de cursos, únicament certificats oficials (original o fotocòpia compulsada).  
d) Per a les publicacions, una còpia d'aquestes.  
No es tindrà en compte cap mèrit al·legat que no estiga degudament justificat documentalment.  
  
Quarta. Sol·licituds  
1. Les persones sol·licitants de les beques hauran de presentar una instància dirigida al Molt Excel·lent Senyor President de les Corts en el Registre General de les Corts, carrer de la Llibertat, s/n, de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, segons el model annex, acompanyada d'una fotocòpia compulsada del document nacional d'identitat (DNI) o document d'identificació d'estrangeria (NIE).  
En el cas de no tenir la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats a què, en virtut de tractats celebrats per la Unió Europea i ratificats per Espanya, s'aplique la lliure circulació de persones.  
2. Acompanyarà també a la sol·licitud la relació de mèrits, segons model annex a aquestes bases, fotocòpia de l'expedient i de la documentació que acredite de manera fefaent les condicions a què es refereix la base anterior. Aquesta documentació haurà de presentar-se organitzada segons l'esquema d'epígrafs de la relació de mèrits del sol·licitant (annex).  
L'annex amb el model de sol·licitud i la relació de mèrits, estarà disponible en l'adreça web www.cortsvalencianes.es.  
3. El termini de presentació de sol·licituds serà de 15 dies hàbils, computables des de la publicació d'aquestes bases en el Diari Oficial de la Comunitat Valenciana i en el Butlletí Oficial de les Corts.  
  
Cinquena. Procediment de selecció  
1. La Comissió de selecció estarà constituïda per:  
- Dos membres de la Mesa de les Corts.  
- La directora de l'Àrea Administrativa Parlamentària.  
- L'arxivera de les Corts.  
- Un funcionari o funcionària de les Corts que actuarà com a secretari secretària amb veu i vot.  
2. Abans dels 20 dies següents a la finalització del termini de presentació de sol·licituds, la comissió es reunirà per a examinar-les i posteriorment elevar la proposta d'adjudicació a la Mesa de les Corts.  
3. La convocatòria de la beca podrà declarar-se deserta.  
4. La selecció constarà de dues fases: es durà a terme una primera fase, de revisió i baremació per part de la comissió dels mèrits al·legats de conformitat amb la base tercera, entenent-se que han superat esta fase aquells o aquelles aspirants que obtinguen una qualificació igual o superior a 7 punts.  
Aquests aspirants podran ser convocats a una segona fase per a la realització d'una entrevista, com també d'aquelles proves que es consideren pertinents per a determinar el nivell de coneixements, experiència teoricopràctica o idoneïtat dels candidats o nivell de coneixement del valencià. La segona fase es puntuarà fins a un màxim de 5 punts.  
  
5. Resultarà adjudicatari o adjudicatària de la beca la persona aspirant que obtinga major puntuació, una vegada realitzada la suma aritmètica de les dues puntuacions esmentades. En cas d'empat, l'ordre s'establirà atenent successivament la major puntuació obtinguda en l'expedient acadèmic i, en cas de persistir, a la major puntuació obtinguda en els cursos sobre la matèria objecte de la convocatòria.  
6. Es constituirà una bossa de reserva amb els o les aspirants a les beques que havent superat la selecció no en resulten adjudicataris o adjudicatàries. La provisió de les beques vacants que puguen produir-se per renúncia de l'adjudicatari o adjudicatària o suspensió o revocació de la Mesa de les Corts es realitzarà per mitjà de la dita bossa de reserva de forma automàtica per Resolució de la Presidència de les Corts. La bossa de reserva es mantindrà fins a la finalització de les beques.  
  
7. Les persones aspirants que no resulten adjudicatàries ni figuren en el llistat de suplents disposaran d'un termini de sis mesos, comptador des de l'endemà de la publicació de l'Acord de la Mesa de les Corts, per a retirar la documentació presentada per elles a la convocatòria. Transcorregut aquest termini se'n procedirà a l'eliminació.  
  
Sisena. Obligacions del becari o becària  
1. El becari o la becària una vegada accepte la beca adquireix els compromisos següents:  
a) Presentar certificació que acredite que no pateix malaltia o defecte físic que impedesca la prestació dels estudis i treballs que comporta l'acceptació de la beca.  
b) Presentar declaració jurada de no tenir cap compromís o obligació, tal com una altra beca, contracte laboral o un altre de naturalesa anàloga.  
c) No adquirir durant el període de la beca, cap compromís o obligació, tal com una altra beca, contracte laboral o un altre de naturalesa anàloga, que n'impedesca el compliment íntegre i continuat de l'objecte.  
d) Complir les bases de la convocatòria i la resta de normes que en siguen aplicables com a conseqüència.  
2. Començar el gaudi de la beca el dia que s'assenyale.  
3. El becari o la becària durà a terme les activitats de formació teoricopràctica segons la programació que establesca l'arxiver o l'arxivera de les Corts com a tutor o tutora del becari o becària.  
4. Els estudis i els treballs realitzats quedaran en propietat de les Corts Valencianes i no podran ser utilitzats pels autors o autores sense la corresponent autorització.  
5. Així mateix, el becari o la becària haurà d'observar absoluta discreció sobre els documents o les informacions que pogueren conèixer en la institució i que no s'hagen fet públics sota cap forma. La indisponibilitat de la documentació o informació a què tingueren accés subsistirà una vegada finalitzada la beca.  
6. Les Corts es reserven el dret de suspendre, o, si escau, revocar el gaudi de la beca, en el cas que el becari o la becària no realitzara els treballs per a la seua formació pràctica en condicions satisfactòries, quan deixaren de reunir-se els requisits que es van exigir o quan s'incompliren, sense causa que ho justifique, les condicions establertes en la present convocatòria.  
7. L'incompliment pel becari o becària de les seues obligacions podrà donar lloc a la privació de la beca pel temps que quedara pendent, sense perjudici de les responsabilitats que resulten exigibles.  
  
Setena. Justificació del compliment de la finalitat de la beca  
1. El lletrat major de les Corts, al final del termini fixat per a l'acabament de l'acció formativa o, en cas de renúncia, en el moment de presentar-la, expedirà el corresponent certificat, a la vista dels documents següents:  
a) Informe elaborat per l'arxiver o arxivera, en el qual expressament es faça constar que s'ha complert el programa inicialment projectat i que s'han aconseguit els objectius previstos.  
b) Memòria detallada de les activitats realitzades, subscrita pel becari, en la qual s'especificarà el programa desenvolupat i els objectius aconseguits.  
Contra aquest acord, que no esgota la via administrativa, les persones interessades podran interposar recurs ordinari davant de la Mesa de les Corts, en el termini d'un mes a partir de l'endemà de la publicació d'aquest acord en el Butlletí Oficial de les Corts i en el Diari Oficial de la Comunitat Valenciana, de conformitat amb el que estableix l'article 114 i següents de la Llei de Règim Jurídic de les Administracions Públiques i del Procediment Administratiu Comú.  
  
Palau de les Corts  
València, 19 de maig de 2015  
  
El president,  
ALEJANDRO FONT DE MORA TURÓN  
  
La secretària segona,  
CARMEN MARTÍNEZ RAMÍREZ  
  
  
  
ANNEX  
Sol·licitud de participació  
  
Convocatòria d'una beca per a la formació arxivística en les Corts  
(Acord de Mesa de 19 de maig de 2015)  
  
  
DADES PERSONALS DEL SOL·LICITANT:  
  
Cognoms:   
 Nom:  
  
Data de naixement:  
 Nacionalitat:  
  
DNI/NIE:  
 Telèfon fix:  
Telèfon mòbil:  
Correu electrònic:  
  
Direcció:  
  
Codi postal:  
 Municipi:  
 Província:  
  
  
  
  
  
DOCUMENTS QUE S'ADJUNTEN  
  
 DNI/NIE Certificació de l'expedient acadèmic  
   
 Relació de mèrits Certificats dels mèrits al·legats  
  
  
  
RELACIÓ DE MÈRITS DEL SOL·LICITANT  
  
1. Llicenciatura/grau en ...  
Universitat d- .... Any ...  
  
2. Diplomatura en Biblioteconomia i Documentació Any ...  
Universitat d- .... Any ...  
  
3. Nota mitjana ponderada numèrica ...   
  
  
  
4. Cursos en matèria arxivística (s'indicaran en aquest apartat només aquells estudis efectuats fora dels corresponents a la diplomatura o la llicenciatura/grau):  
Descripció del curs Nombre hores  
a) ... ...  
b) ... ...  
c) ... ...  
d) ... ...  
e) ... ...  
f) ... ...  
g) ... ...  
h) ... ...  
  
  
  
5. Coneixement del valencià (anoteu el nivell màxim de certificats de la Junta Qualificadora de Coneixements del Valencià: oral, elemental, mitjà o superior). ...  
  
  
  
6. Coneixement d'altres idiomes de la UE, de conformitat amb els sis nivells segons es defineixen en el Marc Comú de Referència per a les Llengües:  
Idioma Nivell màxim aprovat  
a) ... ...  
b) ... ...  
c) ... ...  
  
  
  
7. Coneixements d'informàtica:  
Curs Nombre hores  
... ...  
... ...  
... ...  
... ...  
  
  
  
8. Altres mèrits:  
a) Títols acadèmics  
Títol doctor ...  
Títol de màster universitari ...  
Una altra llicenciatura ...  
Una altra diplomatura ...  
Diploma d'estudis avançats o suficiència investigadora: ...  
  
b) Publicacions relacionades amb la matèria objecte de la convocatòria  
Títol Nombre pàg.  
... ...  
... ...  
... ...  
  
c) Docència relacionada amb la matèria objecte de la convocatòria  
Curs impartit Nombre hores   
a) ... ...  
b) ... ...  
c) ... ...  
  
  
  
La persona sotasignada declara que totes les dades ressenyades són correctes i s'han acreditat documentalment.  
  
En ..., a ...de ...de 2015  
  
Signatura de la persona sol·licitant  
  
MOLT EXCEL·LENT SENYOR PRESIDENT DE LES CORTS VALENCIANES